sukhrobnurali/uzbek-legal-corpus huggingface dataset:
Oʻzbekiston Respublikasi Prezidentining ayrim hujjatlariga oʻzgartishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida
(decree, 2021-04-30)

Oʻzbekiston Respublikasi Prezidentining “Respublika qurilish materiallari sanoatini boshqarishni tashkil etishni yanada takomillashtirish chora-tadbirlari toʻgʻrisida” 2016-yil 25-oktabrdagi PQ-2641-sonli qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining “Oʻzbekiston qurilish materiallari ishlab chiqarish davlat konserni — “Oʻzqurilishmateriallari”ni “Oʻzqurilishmateriallari” aksiyadorlik kompaniyasiga oʻzgartirish toʻgʻrisida” 1997-yil 29-maydagi PF-1787-sonli Farmoni. 3. Vazirliklar va idoralar bir oy muddatda oʻz meʼyoriy-huquqiy hujjatlarini mazkur Farmonga muvofiqlashtirsin. 4. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari B. Zokirov zimmasiga yuklansin. 1. Oʻzbekiston Respublikasi Prezidentining “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirishni chuqurlashtirishga doir qoʻshimcha chora- tadbirlar toʻgʻrisida” 2009-yil 1-dekabrdagi PQ-1236-sonli qarorining 3-ilovasida “E.M. Akramov — “Oʻzqurilishmateriallari” AK boshqaruvi raisi” soʻzlari “B.K. Zaripov — “Oʻzqurilishmateriallari” AJ boshqaruvi raisi” soʻzlari bilan almashtirilsin. 4. Oʻzbekiston Respublikasi Prezidentining “Korporativ boshqaruv ilmiy-taʼlim markazining faoliyatini tashkil etish chora-tadbirlari toʻgʻrisida” 2015-yil 30-sentabrdagi PQ-2414-sonli qarorining 2-ilovasida “E.M. Akramov — “Oʻzqurilishmateriallari” AK boshqaruvi raisi” soʻzlari “B.K. Zaripov — “Oʻzqurilishmateriallari” AJ boshqaruvi raisi” soʻzlari bilan almashtirilsin. 5. Oʻzbekiston Respublikasi Prezidentining “Respublika qurilish materiallari sanoatini boshqarishni tashkil etishni yanada takomillashtirish chora-tadbirlari toʻgʻrisida” 2016-yil 25-oktabrdagi PQ-2641-sonli qarori 1-ilovasining nomidan “balans qiymati boʻyicha” soʻzlari chiqarib tashlansin.
Barcha dorixonalarda boʻlishi majburiy boʻlgan dori vositalari va tibbiy jihozlar roʻyxatini tasdiqlash toʻgʻrisida
(order, 2026-05-20)

Oʻzbekiston Respublikasi Prezidentining 2016-yil 31-oktabrdagi PQ-2647-son “Aholini dori vositalari va tibbiy buyumlar bilan taʼminlashni yanada yaxshilashga doir chora-tadbirlar toʻgʻrisida”gi qarori ijrosini taʼminlash maqsadida buyuraman: 1. Barcha dorixonalarda boʻlishi majburiy boʻlgan dori vositalari va tibbiy jihozlar roʻyxati ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi. T/rDori vositasining xalqaro patentlanmagan nomi yoki savdo nomi/tibbiy jihoz nomiDori vositasining shakli/tibbiy jihoz turiDori vositalari2.Azitromitsin yoki Klaritromitsintabletkalar yoki kapsulalar yoki suspenziya4.Allapinin yoki Amiodarontabletkalar6.Aluminiy va magniy saqlovchi antatsidlartabletka yoki kapsulalar yoki ichish uchun suspenziya 7.Ambroksol yoki Bromgeksin yoki Pertussin yoki Mukaltin yoki dorivor Altey yoki oddiy Qizilmiya ildizi yoki Togʻrayxon oʻtitabletkalar yoki sirop yoki eritmayoki oʻsimlik xom ashyosi9.Amlodipintabletkalar11.Amoksitsillin yoki Ampitsillintabletkalar yoki kapsulalar yoki suspenziya tayyorlash uchun kukun13.Askorbin kislotasi + Rutozidtabletkalar14.Atenololtabletkalar15.Atsetilsalitsil kislotasi yoki Paratsetamoltabletkalar yoki sirop16.Atsiklovirtabletkalar yoki surtma yoki krem17.Bendazol yoki Papaverin yoki Drotaverintabletkalar yoki suppozitoriylar19.Valeriana ildizi va ildizpoyasi yoki Arslonquyruq oʻti yoki Limon oʻti bargi yoki Doʻlana mevasinastoyka yoki oʻsimlik xom ashyosi yoki qobiq bilan qoplangan tabletkalar24.Diklofenak yoki Ibuprofen yoki Meloksikamtabletkalar yoki kapsulalar yoki suspenziya; surtma yoki gel yoki krem28.Indapamid yoki Gidroxlortiazid yoki Spironolakton yoki Furosemidtabletkalar29.Yod 5% spirtli eritma yoki Malaxit koʻki 1% spirtli eritma yoki Etil spirti 70% suvli eritmaeritma35.Klotrimazol yoki Nistatin yoki Flukonazoltabletkalar yoki krem yoki surtma38.Loperamid yoki Metoklopramidtabletkalar yoki kapsulalar47.Omeprazolkapsulalar 48.Pankreatintabletkalar yoki kapsulalar50.Pentoeritril tetranitrat yoki Nitroglitserintabletkalar51.Famotidintabletkalar54.Sulfatsetamid yoki Xloramfenikol yoki Siprofloksatsinkoʻz tomchilari57.Tetratsiklintabletkalar yoki kapsulalar yoki surtma63.Setirizin yoki Loratadintabletkalar yoki tomchilar yoki sirop65.Siprofloksatsin yoki Levofloksatsin yoki Ofloksatsintabletkalar67.EnalapriltabletkalarTibbiy jihozlar71.Shpritslarbir marotaba qoʻllaniladigan72.Infuzion sistemalarbir marotaba qoʻllaniladigan73.Tibbiy paxtasterillangan yoki sterillanmagan74.Bintsterillangan yoki sterillanmagan75.Tibbiyot dokasitibbiy76.Tibbiy qoʻlqopsterillangan yoki sterillanmagan Mazkur Roʻyxat Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi, Oʻzbekiston Respublikasi Savdo-sanoat palatasi bilan kelishilgan.
Tijorat banklari tomonidan yirik investitsiya loyihalarini sinditsiyalashtirilgan kreditlashni amalga oshirish tartibi toʻgʻrisida nizomga oʻzgartirishlar kiritish haqida
(resolution, 2025-12-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2005-yil 16-iyuldagi 15/4-son qarori (roʻyxat raqami 1509, 2005-yil 20-avgust) (Oʻzbekiston Respublikasi qonun hujjatlari toʻplami, 2005-y., 34-36-son, 265-modda) bilan tasdiqlangan Tijorat banklari tomonidan yirik investitsiya loyihalarini sinditsiyalashtirilgan kreditlashni amalga oshirish tartibi toʻgʻrisida nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 14-bandning beshinchi xatboshisi quyidagi tahrirda bayon etilsin: “qarz oluvchining kreditga layoqatliligini aniqlash maqsadida oxirgi 3 yillik hisobot davri uchun tegishli davlat soliq inspeksiyasiga taqdim qilgan buxgalteriya balansi (1-son shakl), 90 kundan ortiq muddatdagi qarzlarga doir solishtirish dalolatnomalari, moliyaviy natijalar toʻgʻrisida hisobot (2-son shakl), yangi tashkil etilgan yuridik shaxslar hamda yakka tartibdagi tadbirkorlar, yuridik shaxs tashkil etmagan holda faoliyat yuritayotgan dehqon xoʻjaliklari bundan mustasno;”. 2. 41-band quyidagi tahrirda bayon etilsin: “Ishtirokchi banklar sinditsiyalashtirilgan kredit boʻyicha qarz oluvchining toʻlovga qobiliyatlilik darajasida muammolar paydo boʻlganligi aniqlangan taqdirda ehtimolli yoʻqotishlarni qoplash uchun Tijorat banklarida aktivlar sifatini tasniflash va aktivlar boʻyicha ehtimoliy yoʻqotishlarni qoplash uchun zaxiralar shakllantirish hamda ulardan foydalanish tartibi toʻgʻrisidagi nizomga (roʻyxat raqami 2696, 2015-yil 14-iyul) muvofiq sinditsiyalashtirilgan kreditdagi ulushi hajmida zaxiralar yaratishga majburdirlar.”.
Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisida nizomga oʻzgartirishlar kiritish haqida
(resolution, 2023-02-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2006-yil 21-oktabrdagi 25/6-son qarori (roʻyxat raqami 1648, 2006-yil 27-dekabr) (Oʻzbekiston Respublikasi qonun hujjatlari toʻplami, 2006-y., 51-52-son, 523-modda) bilan tasdiqlangan Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisida nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 9-bandning beshinchi xatboshisi quyidagi tahrirda bayon etilsin: “tegishli davlat soliq inspeksiyasiga oxirgi hisobot davri uchun buxgalteriya balansi (1-son shakl), 90 kundan ortiq muddatdagi qarzlarga doir solishtirish dalolatnomalari, moliyaviy natijalar toʻgʻrisida hisobot (2-son shakl), yangi tashkil etilgan yuridik shaxslar hamda yakka tartibdagi tadbirkorlar, yuridik shaxs tashkil etmagan holda faoliyat yuritayotgan dehqon xoʻjaliklari bundan mustasno.”. 2. 38 va 39-bandlar quyidagi tahrirda bayon etilsin: “38. Lizing oluvchi tomonidan lizing toʻlovlari oʻz vaqtida amalga oshirilmagan taqdirda aktivga Foizlarni oʻstirmaslik toʻgʻrisidagi nizomga (roʻyxat raqami 1304, 2004-yil 24-yanvar) asosan oʻstirmaslik maqomi beriladi va aktivning kelgusi hisobi mazkur Nizomga muvofiq amalga oshiriladi. 39. Lizing Tijorat banklarida aktivlar sifatini tasniflash va aktivlar boʻyicha ehtimoliy yoʻqotishlarni qoplash uchun zaxiralar shakllantirish hamda ulardan foydalanish tartibi toʻgʻrisidagi nizom (roʻyxat raqami 2696, 2015-yil 14-iyul) talablaridan kelib chiqqan holda tasniflanadi.”. 3. 50-bandning birinchi xatboshisi quyidagi tahrirda bayon etilsin: “50. Lizing oluvchi bank tomonidan lizing obyekti boʻyicha amortizatsiya ajratmalari Oʻzbekiston Respublikasi banklarida asosiy vositalarning buxgalteriya hisobi toʻgʻrisida yoʻriqnoma (roʻyxat raqami 1434, 2004-yil 17-dekabr) talablari asosida amalga oshiriladi va quyidagi buxgalteriya oʻtkazmasi amalga oshiriladi:”.
Alkogolli mahsulotlar uchun eng kam ulgurji-sotish va chakana narxlarni qayta koʻrib chiqish toʻgʻrisida
(resolution, 2018-01-01)

Oʻzbekiston Respublikasi Vazirlar Mahkamasining 2009-yil 23-dekabrdagi 327-son “Alkogolli mahsulotlar uchun eng kam ulgurji-sotish va chakana narxlarni joriy etish toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Alkogolli mahsulotlar uchun eng kam ulgurji-sotish va chakana narxlar qayta koʻrib chiqilib, ular ilovaga muvofiq miqdorlarda belgilansin. 2. Oʻzbekiston Respublikasi Moliya vazirligi va Davlat soliq qoʻmitasining 2015-yil 3-dekabrdagi 102, 2015-34-son “Alkogolli mahsulotlar uchun eng kam ulgurji-sotish va chakana narxlarni qayta koʻrib chiqish toʻgʻrisida”gi qarori (roʻyxat raqami 2738, 2015-yil 10-dekabr) (Oʻzbekiston Respublikasi qonun hujjatlari toʻplami, 2015-y., 49-son, 615-modda) oʻz kuchini yoʻqotgan deb hisoblansin. 3. Mazkur qaror 2017-yil 1-yanvardan kuchga kiradi. Sotilayotgan tovarning nomi Ishlab chiqaruvchi korxonalarning eng kam ulgurji-sotish narxi Eng kam chakana narx Vino, 1 litr tayyor mahsulot uchun soʻm hisobida 5400 6500 Konyak, 1 litr tayyor mahsulot uchun soʻm hisobida 17200 20600 Aroq va boshqa alkogolli mahsulotlar, 1 litr tayyor mahsulot uchun soʻm hisobida 12900 15500
Oʻzbekiston Respublikasi Prezidentining “Oliy taʼlim muassasalarining rahbar va pedagog kadrlarini qayta tayyorlash va malakasini oshirish chora-tadbirlari toʻgʻrisida” 2015-yil 12-iyundagi PF-4732-sonli Farmoniga oʻzgartishlar va qoʻshimcha kiritish toʻgʻrisida
(decree, 2016-11-30)

Oʻzbekiston Respublikasi Prezidentining “Alisher Navoiy nomidagi Toshkent davlat oʻzbek tili va adabiyoti universitetini tashkil etish toʻgʻrisida” 2016-yil 13-maydagi PF-4797-sonli Farmoniga muvofiq hamda oliy oʻquv yurtlari rahbar va pedagog kadrlarining kasb darajasi va malakasini muttasil oshirib borish, ularni zamonaviy talablarga muvofiq muntazam qayta tayyorlashning takomillashtirilgan tizimini joriy etish asosida yuqori malakali mutaxassislar tayyorlash sifatini tubdan oshirish maqsadida: 1. Oʻzbekiston Respublikasi Prezidentining “Oliy taʼlim muassasalarining rahbar va pedagog kadrlarini qayta tayyorlash va malakasini oshirish chora-tadbirlari toʻgʻrisida” 2015-yil 12-iyundagi PF-4732-sonli Farmoniga ilovaga muvofiq oʻzgartishlar va qoʻshimcha kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Farmonning 2-bandi birinchi xatboshidagi “15” raqami “16” raqamiga almashtirilsin. 2. 1-ilovadagi: a) “Qaytadan tayyorlash yoʻnalishi” ustuni 6 pozitsiyasidagi “Oʻzbek tili va adabiyoti” soʻzlari chiqarib tashlansin; b) quyidagi mazmundagi 16 pozitsiya bilan toʻldirilsin: “ 16. Toshkent davlat oʻzbek tili va adabiyoti universiteti Oʻzbek tili filologiyasi Oʻzbek tili va adabiyotiOʻzbek-ingliz tarjima amaliyoti va nazariyasi ”.
Xalqaro shartnomalarni tasdiqlash toʻgʻrisida
(resolution, 2016-11-28)

1. 2016-yil 24-iyun kuni Toshkent shahrida imzolangan: Hindiston Respublikasining Shanxay hamkorlik tashkilotiga aʼzo davlat maqomini olish uchun majburiyatlari toʻgʻrisidagi Memorandum; Pokiston Islom Respublikasining Shanxay hamkorlik tashkilotiga aʼzo davlat maqomini olish uchun majburiyatlari toʻgʻrisidagi Memorandum tasdiqlansin. 2. Oʻzbekiston Respublikasi Tashqi ishlar vazirligi Shanxay hamkorlik tashkiloti Kotibiyatiga mazkur xalqaro shartnomalarning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari mazkur xalqaro shartnomalar kuchga kirgandan keyin Oʻzbekiston Respublikasi majburiyatlari bajarilishi ustidan belgilangan tartibda nazoratni taʼminlansin. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R.S. Azimov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Texnik vositalarning elektromagnit mosligi toʻgʻrisidagi umumiy texnik reglamentni tasdiqlash haqida
(resolution, 2022-03-12)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, Texnik vositalarning elektromagnit mosligiga yagona talablarni belgilash maqsadida Vazirlar Mahkamasi qaror qiladi: 1. Texnik vositalarning elektromagnit mosligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilingan kunidan boshlab olti oy oʻtgach amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlarning amalga kiritilishi munosabati bilan, standartlashtirish boʻyicha ilgari qabul qilingan normativ hujjatlar koʻrsatilgan mahsulotlar, ishlar va xizmatlar uchun majburiylik xususiyatini yoʻqotishi va belgilangan tartibda qoʻllanilishida ixtiyoriylik tusini olishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda, ushbu qaror bilan qabul qilingan Umumiy texnik reglament belgilangan tartibda amalga kiritilgan kundan boshlab, texnik vositalarning elektromagnit mosligiga nisbatan majburiy talablarning majburiyligini bekor qilish va standartlashtirish boʻyicha normativ hujjatlarning qoʻllanilishida ixtiyoriylikni taʼminlash chora-tadbirlarini koʻrsin. 4. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, “Oʻzstandart” agentligi Oʻzbekiston milliy teleradiokompaniyasi bilan birgalikda aholi, davlat va xoʻjalik boshqaruvi organlari, tadbirkorlik faoliyati subyektlarining tasdiqlangan Umumiy texnik reglamentning maqsadi, mazmuni va uni qoʻllash tartibi toʻgʻrisida keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
Oʻzbekiston Respublikasining Osiyo infratuzilma investitsiyalari bankiga aʼzoligi toʻgʻrisida
(resolution, 2018-03-20)

Respublika iqtisodiyotining infratuzilma tarmoqlarini modernizatsiya qilish va yanada jadal rivojlantirish, ishlab chiqarish, muhandislik-kommunikatsiya, yoʻl-transport va ijtimoiy infratuzilmani texnik va texnologik jihatdan yangilashga yoʻnaltirilgan uzoq muddatli investitsiya manbalarini kengaytirish va diversifikatsiya qilish maqsadida: 1. 2015-yil 29-iyun kuni Oʻzbekiston Respublikasi Hukumati tomonidan Osiyo Infratuzilma Investitsiyalari Banki (keyingi oʻrinlarda OIIB) toʻgʻrisidagi Bitim moddalari imzolanganligi; OIIBning boshlangʻich ustav kapitalida Oʻzbekiston Respublikasiga har birining nominal qiymati 100 000 AQSH dollari boʻlgan 2 198 ta aksiya ajratilgan boʻlib, ulardan 440 tasi (20 foizi) toʻlangan aksiyalar va 1 758 tasi (80 foizi) sotilishi mumkin boʻlgan aksiyalar ekanligi maʼlumot uchun qabul qilinsin. 2. OIIB shartnoma moddalari qabul qilinsin. Belgilansinki, Oʻzbekiston Respublikasi hududida OIIB toʻgʻrisidagi Bitim moddalarining qabul qilinishi bilan OIIB ga OIIB toʻgʻrisidagi Bitim moddalarining IX bobida nazarda tutilgan maqom, immunitetlar, imtiyozlar va boshqa imtiyozlar beriladi. 3. Osiyo infratuzilmaviy investitsiyalar banki ustav kapitalidagi Oʻzbekiston Respublikasiga taqsimlangan toʻlangan aksiyalar (keyingi oʻrinlarda aʼzolik badallari) umumiy qiymati 44,0 million dollar boʻlgan bosqichma-bosqich toʻlash jadvali ilovaga muvofiq tasdiqlansin. 4. Oʻzbekiston Respublikasi Moliya vazirligi: Oʻzbekiston Respublikasi Hukumati nomidan OIIB kotibiyatiga belgilangan shakldagi OIIB ustav kapitalidagi ulushga obuna boʻlish toʻgʻrisidagi guvohnomani yuborsin; 2016-yilning noyabr-dekabr oylarida Oʻzbekiston Respublikasi Hukumatining xorijiy valyuta mablagʻlari hisobidan OIIB ustav kapitaliga aʼzolik badallari belgilangan tartibda toʻlanishini taʼminlasin; 2017-yildan boshlab Oʻzbekiston Respublikasi Davlat budjeti mablagʻlari hisobidan toʻlovlarni amalga oshirsin. 5. OIIBga tegishli boʻlgan milliy valyutadagi mablagʻlar va boshqa aktivlarning Oʻzbekiston Respublikasidagi depozitariysi Oʻzbekiston Respublikasi Markaziy banki hisoblanadi. Oʻzbekiston Respublikasi Moliya vazirligi OIIB kotibiyatiga belgilangan tartibda tegishli bildirishnomalar yuborsin. 6. Oʻzbekiston Respublikasi Tashqi ishlar vazirligi OIIB Bitim moddalarini qabul qilish boʻyicha Oʻzbekiston Respublikasi tomonidan ichki davlat tartib-taomillari amalga oshirilayotganligi toʻgʻrisida OIIB Kotibiyatiga tegishli bildirishnoma yuborsin. 7. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R.S. Azimov zimmasiga yuklansin.
Vazirlar Mahkamasining “Oʻzbekiston Respublikasi Ichki ishlar vazirligi Yongʻindan saqlash boshqarmasi Davlat yongʻindan saqlash nazorati tomonidan respublika hududida xorijiy investitsiyalar va (yoki) texnologiyalar jalb qilinib amalga oshirilayotgan obyektlarni loyihalash, qurish, rekonstruksiya qilish, taʼmirlash, tuzatish va texnik qayta jihozlash nazorat qilinishi tartibi toʻgʻrisidagi Qoidalarni tasdiqlash haqida” 1995-yil 23-martdagi 93-son qarorini oʻz kuchini yoʻqotgan deb hisoblash toʻgʻrisida
(resolution, 2022-07-22)

Davlat yongʻin xavfsizligi xizmatiga shaharsozlik sohasida yuklangan vazifalarni Oʻzbekiston Respublikasining “Yongʻin xavfsizligi toʻgʻrisida”gi va “Tadbirkorlik faoliyati erkinligining kafolatlari toʻgʻrisida”gi qonunlari hamda Vazirlar Mahkamasining “Davlat yongʻin nazorati toʻgʻrisidagi nizomni tasdiqlash haqida” 2013-yil 4-oktabrdagi 272-son qarori talablariga muvofiqlashtirish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Ichki ishlar vazirligi Yongʻindan saqlash boshqarmasi Davlat yongʻindan saqlash nazorati tomonidan respublika hududida xorijiy investitsiyalar va (yoki) texnologiyalar jalb qilinib amalga oshirilayotgan obyektlarni loyihalash, qurish, rekonstruksiya qilish, taʼmirlash, tuzatish va texnik qayta jihozlash nazorat qilinishi tartibi toʻgʻrisidagi qoidalarni tasdiqlash haqida” 1995-yil 23-martdagi 93-son qarori oʻz kuchini yoʻqotgan deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oʻzbekiston Respublikasi Prezidentining ayrim qarorlariga oʻzgartish hamda qoʻshimchalar kiritish toʻgʻrisida (“Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 25-apreldagi OʻRQ-405-sonli Oʻzbekiston Respublikasi Qonunining 6-moddasi)
(law, 2020-06-18)

“Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 25-apreldagi OʻRQ-405-sonli Oʻzbekiston Respublikasi Qonunining 6-moddasiga muvofiq hamda yer qaʼridan oqilona foydalanishni yanada taʼminlash maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari, moliya vaziri R. Azimov va Oʻzbekiston Respublikasi Bosh vazirining oʻrinbosari Gʻ. Ibragimov zimmasiga yuklansin. 3. Oʻzbekiston Respublikasi Prezidentining 2012-yil 30-oktabrdagi PQ-1843-sonli qarori bilan tasdiqlangan soliq toʻlovchilarning majburiyatlari paydo boʻlishi (tugatilishi) toʻgʻrisida maʼlumotlarni davlat soliq xizmati organlariga taqdim etadigan idora va tashkilotlar Roʻyxati 33-pozitsiyasida, “Taqdim etiladigan maʼlumotlarning nomi ustunining 6-bandidagi “alohida” soʻzi chiqarib tashlansin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 25-apreldagi OʻRQ-405-son Qonunining 6-moddasi)
(law, 2022-03-01)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2016-yil 25-apreldagi OʻRQ-405-son Qonunining 6-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 3. Vazirlar Mahkamasining 2013-yil 15-avgustdagi 225-son qarori (Oʻzbekiston Respublikasi QT, 2013-y., 8-son, 55-modda) bilan tasdiqlangan Tadbirkorlik faoliyati sohasidagi ruxsat etish xususiyatiga ega hujjatlar roʻyxatining 107-pozitsiyasining “Sodir etilishi va (yoki) amalga oshirilishi uchun ruxsat beruvchi tusdagi hujjat zarur boʻlgan xatti-harakat va (yoki) muayyan faoliyat” ustunidagi “alohida” soʻzi chiqarib tashlansin.
Oʻzbekiston Respublikasining davlat korxonalari va muassasalari hisobi va reyestrini yuritish tartibi toʻgʻrisidagi nizomga oʻzgartirishlar kiritish toʻgʻrisida
(resolution, 2021-09-08)

Oʻzbekiston Respublikasi Vazirlar Mahkamasining 2016-yil 24-avgustdagi 275-son “Iqtisodiy faoliyat turlarini tasniflashning xalqaro tizimiga oʻtish chora-tadbirlari toʻgʻrisida”gi qaroriga muvofiq Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2007-yil 13-iyuldagi 01/16-712-son qarori (roʻyxat raqami 1708, 2007-yil 3-sentabr) (Oʻzbekiston Respublikasining qonun hujjatlari toʻplami, 2007-yil, 35-36-son, 366-modda) bilan tasdiqlangan Oʻzbekiston Respublikasining davlat korxonalari va muassasalari hisobi va reyestrini yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Ushbu qaror 2017-yil 1-yanvardan boshlab kuchga kiradi. 1. 1-ilovadagi “XXTUT kodi” degan soʻzlar “IFUT kodi” degan soʻzlar bilan almashtirilsin. 2. 3-ilovadagi “XXTUT kodi” degan soʻzlar “IFUT kodi” degan soʻzlar bilan almashtirilsin. 3. 4-ilovadagi “XXTUT kodi” degan soʻzlar “IFUT kodi” degan soʻzlar bilan almashtirilsin. 4. Mazkur oʻzgartirishlar Oʻzbekiston Respublikasi Moliya vazirligi va Oʻzbekiston Respublikasi Davlat statistika qoʻmitasi bilan kelishilgan.